Diari Oficial de la Generalitat Valenciana


Sumari del DOGV 6051, del 07-07-2009 (2009/7810)

ORDE de 24 de juny de 2009, de la Conselleria de Presidència, per la qual s'aprova la classificació en classe segona dels llocs de Secretaria i Intervenció de l'Ajuntament de Silla.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6051

Data del DOGV
:   07-07-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/7810


Data del document
:   24-06-2009

Organisme emissor
:   Conselleria de Presidència

Tipus de document
:   Ordre

ORDE de 24 de juny de 2009, de la Conselleria de Presidència, per la qual s'aprova la classificació en classe segona dels llocs de Secretaria i Intervenció de l'Ajuntament de Silla. [2009/7810]  
Els llocs de treball de Secretaria i Intervenció de l'Ajuntament de Silla es troben actualment classificats en classe primera.   
Mitjançant l'Acord plenari de l'Ajuntament de 28 d'abril de 2009, se sol·licita a la Conselleria de Presidència la modificació de la classificació dels esmentats llocs de treball en classe segona ja que la població del municipi de Silla no supera els 20.000 habitants.  
Així mateix, consta en l'expedient una certificació expedida per la Secretaria General de la corporació on s'indica que en la relació de llocs de treball de l'Ajuntament, el lloc de Tresoreria està reservat a un funcionari de la corporació prou qualificat.   
Consten també en l'expedient certificacions expedides per la Secretaria General de la corporació acreditatives de la població municipal, del pressupost, així com del tràmit d'audiència i del resultat.  
Vist el que disposa l'article 2 del Reial Decret 1732/1994, de 29 de juliol, en l'apartat b) del qual classifica en Secretaries de classe segona les secretaries d'Ajuntament el municipi de les quals tinga una població compresa entre 5.001 i 20.000 habitants, quedant reservada la seua provisió a funcionaris pertanyents a la subescala de Secretaria, categoria d'entrada, sense perjuí del que preveu la disposició transitòria primera 2 b) del Reial Decret 1174/1987, de 18 de setembre; i en l'apartat e) classifica en intervencions de classe segona els llocs d'Intervenció en corporacions amb Secretaria de classe segona, i queda reservada la seua provisió a funcionaris pertanyents a la subescala d'Intervenció-Tresoreria, categoria d'entrada.  
De conformitat amb el que disposa la Disposició Transitòria Sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la Disposició Addicional 2ª de l'Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'Escala de funcionaris d'Administració Local amb habilitació de caràcter nacional, que s'entendran referides a l'Escala de funcionaris amb habilitació de caràcter estatal.  
En virtut d'això, i fent ús de les competències atribuïdes pels articles 2.2 a) i 7 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat relatives als Funcionaris amb habilitació de caràcter estatal,  
ORDENE  
Primer  
Classificar els llocs de treball de Secretaria i Intervenció de l'Ajuntament de Silla en classe segona, i queden reservats, respectivament, a funcionaris amb habilitació de caràcter estatal pertanyents a la Subescala de Secretaria, categoria d'entrada, sense perjuí del que preveu la disposició transitòria primera 2 b) del Reial Decret 1174/1987, de 18 de setembre; i a la Subescala d'Intervenció-Tresoreria, categoria d'entrada.  
Segon  
La modificació de la classificació d'estos llocs de treball, no afectarà les destinacions d'aquells que els exerciren amb caràcter definitiu.  
Tercer  
El lloc de Tresoreria de l'Ajuntament de Silla serà exercit per un funcionari de la corporació degudament qualificat, de conformitat amb el que disposa la relació de llocs de treball de la corporació.  
Contra esta orde, que posa fi a la via administrativa, podrà interposar-se un recurs contenciós administratiu davant del Jutjat contenciós administratiu de València o davant del Jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació i potestativament, podrà interposar-se recurs de reposició, davant del mateix òrgan que ha dictat l'acte, en el termini d'un mes, a comptar de l'endemà de la seua publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció contenciosa administrativa, sense perjuí que s'utilitze qualsevol altra via que es considere oportuna.  
València, 24 de juny de 2009  
El vicepresident primer i conseller de Presidència  
VICENTE RAMBLA MOMPLET